ร้านข้าวขาหมู ร้านดังของอำเภอนางรอง จ.บุรีรัมย์ ร้านนี้มีชื่อว่า “จิ้งนำขาหมู” ถือเป็นร้านเก่าร้านแก่ร้านนึงเลยทีเดียวค่ะ เพราะฟังจากชื่อเสียงมา ร้านนี้เปิดมาไม่ต่ำกว่า 70 ได้ละนะ เพราะฉะนั้นไม่ต้องพูดถึงเรื่องความอร่อยเลยค่ะ ไม่แพ้ใครแน่นอนค่ะ สำหรับที่ตั้งร้าน หากขับรถเข้าสู่นางรอง ให้สังเกตโรงพยาบาลนางรอง ให้ขับรถเลยไปนิดหน่อยจะเห็นร้านอยู่ทางด้านซ้ายมือเลยค่ะ สำหรับเมนูขึ้นชื่อของร้านนี้เห็นทีคงจะไม่พ้นขาหมูค่ะ ซึ่งเค้ามีเป็นแบบสั่งขาหมูเปล่าๆ ขาละ 320.-  หรือจะคากิ 120-180 บาท หากใครกลัวจะเยอะไป ก็ทานแบบราดข้าวจานเดียวจบค่ะ อย่างเราวันนี้ก็สั่งเป็น “ข้าวขาหมูเนื้อหนัง” เสริฟมาจานใหญ่ถูกใจ หน้าตาน่าทานมากกกกกกกก พูดเลย!!!คือแบบทั้งเนื้อทั้งหนังทั้งผัก ให้แบบไม่หวงของกันเลยค่ะ สำหรับรสชาติเนื้อหมูเค้าเปื่อย นุ่มกำลังทาน ส่วนน้ำราดก็อร่อยใช้ได้ ทานกับผักดอง ฟินใช้ได้เลยแล่ะจ้า ให้ไปแบบ 3.5 ดาวเลยเบาๆ ^^